Le Rhone 9J

Le Rhône 9J – devynių cilindrų rotacinis aviacinis variklis, prieš Pirmąjį pasaulinį karą sukurtas ir gamintas Prancūzijos įmonės „Gnome et Rhône“. Variklis taip pat vadintas pagal galią – „Le Rhône 110 hp“. Šis variklis buvo naudojamas daugelyje Pirmojo Pasaulinio karo pradžios lėktuvų, gamintų Prancūzijoje, Didžiojoje Britanijoje, Vokietijoje bei Ispanijoje. Pagal licenciją jis buvo gaminamas Didžiojoje Britanijoje (Bedforde įsikūrusioje įmonėje „W.H. Allen Son & Company“) bei Vokietijos imperijoje (įmonėje „Motorenfabrik Oberursel“, pavadinimu „Oberursel Ur.II").

Kaip ir kituose „Le Rhône“ rotaciniuose varikliuose, modelis „9J“ buvo komplektuojamas su variniais maitinimo vamzdeliais, cilindrų viršuje sumontuoti vožtuvai (po vieną įsiurbimo ir išmetimo) buvo valdomi vienu strypu. Pagrindinis „9J“ skirtumas nuo ankstesnio silpnesnio modelio „9C“ buvo varinio maitinimo vamzdyno integravimas su alkūniniu velenu, o modelyje „9C“ jie buvo aiškiai matomi iš priekio.

XXI a. pradžioje varikliai „Le Rhône 9J“ buvo eksponuojami daugelyje pasaulio aviacijos muziejų, taip pat buvo likę bent keliolika eksploatacijai tinkamų variklių, naudojamų istoriniuose lėktuvuose ir jų replikose.

Variantai 

Be pagrindinio modelio, pradėto gaminti 1914 m. gruodį, buvo sukurti trys Le Rhône 9J variantai: 9Ja (1915 m., kuris dėl patobulintos vožtuvų sistemos išvystė 10 AG daugiau); 9Jb (1916 m., kurio galia buvo tokia pati kaip 9Ja, bet svėrė apie 5–8 kg mažiau); 9Jby (1917 m., išvystydavęs 130 AG dėl tokių naujovių kaip aliuminio stūmokliai ir didesnis sukimosi greitis).

 Le Rhône 9J
 Bazinis modelis
 Le Rhône 9Ja
 (1916 m.) 110 AG (82 kW) galios variklis. Įmonėje "W.H. Allen Son & Co" pagaminti 953 vnt.

 Le Rhône 9Jb
 (1916 m.) 130 AG (97 kW) galios variklis.

 Le Rhône 9Jb
 (1916 m.) 130 AG (97 kW) galios variklis.

 Le Rhône M-2
 SSRS gamintas 120 AG (89 kW) galios variklis

Naudojimas 
Le Rhône 9Ja

 Airco DH.2
 Airco DH.5
 Armstrong Whitworth F.K.10
 Avro 504
 Bristol M.1
 Cierva C.6
 Hanriot HD.1
 Fokker V.4 (F.I 103/17 - Werner Voss)
 Morane-Saulnier AC
 Nieuport 16
 Nieuport 17
 Nieuport 20
 Royal Aircraft Factory F.E.8
 Fokker Dr.1
 Sopwith 1½ Strutter
 Sopwith Camel
 Sopwith Gnu
 Sopwith Pup
 Sopwith Swallow
 SPAD S.A-2
 TNCA Serie E
 Vickers E.S.1
 Vickers F.B.12
 Vickers F.B.19

Le Rhône 9Jb

 Morane-Saulnier AC
 Nieuport 17, 23 ir 23bis
 Nieuport 24 ir 24bis
 Nieuport 27

Le Rhône 9Jby

 Sopwith Camel
 Bristol Scout

Oberursel Ur.II

 Fokker D.VI (pirmasis prototipas)
 Fokker D.VIII
 Fokker Dr.I
 Fokker S.IV
 Fokker V.9
 Fokker V.16
 Fokker V.17
 Fokker V.25
 Fokker V.33

Išlikę egzemplioriai 

 „Bristol M.1“ replika, priklausanti Didžiosios Britanijos nevyriausybinei organizacijai „the Shuttleworth Collection“, varoma „Le Rhône 9J“ varikliu.

 „Avro 504“, priklausantis Didžiosios Britanijos nevyriausybinei organizacijai „the Shuttleworth Collection“, varoma 110 AG varikliu.

 „Avro 504“, saugomas Old Rhinebeck Aerodrome, varomas originaliu „Le Rhone 9J“ varikliu.

 Kolo Paleno (angl. Cole Palen) XX a. septintame dešimtmetyje sukurta pirmoji „Fokker Dr.I“ triplano replika (nebeeksploatuojama), saugoma Old Rhinebeck aerodrome (JAV registracija N3221).

 „Nieuport 11“ replika, sukurta septintajame dešimtmetyje, eksploatuojama „The Vintage Aviator Limited“ (Naujoji Zelandija), varoma „Le Rhone 9C“.

Eksponuojami varikliai 

Viešai eksponuojami „Le Rhône 9J“ varikliai:

 Steven F. Udvar-Hazy Center (JAV)
 Shuttleworth Collection (Jungtinė Karalystė)
 Vengrijos aviacijos muziejus
 Argentinos aviacijos muziejus (isp. Museo Nacional de Aeronáutica de Argentina), Buenos Airės, Argentina

Techniniai duomenys (Le Rhône 9Ja)

Bendrieji duomenys 

 Tipas: devynių cilindrų vienaeilis rotacinis variklis
 Cilindro skersmuo: 112 mm (4,41 colio)
 Stūmoklio eiga: 170 mm (6,63 colio)
 Darbinis tūris: 14,94 l (911,4 kubinio colio)
 Diametras: 100,5 cm (39,6 colio)
 Sausas svoris: 146,5 kg (323 svaro)

Komponentai 

 Vožtuvų valdymas: vienas velenas įsiurbimo ir išmetimo vožtuvams
 Tepimo sistema: ricinos alyva, be grąžinimo mechanizmo
 Aušinimo sistema: aušinama oru

Galios rodikliai 

 Galia: 135 AG (100 kW) esant 1 350 aps./min.
 Suspaudimo laipsnis: 5:1

Taip pat žr.

Panašūs varikliai 

 Bentley BR1
 Clerget 9B
 Gnome Monosoupape

Literatūra 

 (EN) Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. ISBN 1-85310-294-6.
 (EN) Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9
 (FR) Moteurs de légende : Le Rhône (PDF) // hydroretro.net, La Coupe Schneider et Dossiers techniques aéronautiques.
 (EN) Le Rhone Model J Rotary, 9 Cylinder Engine  // airandspace.si.edu, Smithsonian National Air and Space Museum

Išnašos 
Aviaciniai varikliai